open-index/open-wikipedia-markdown huggingface dataset:
திருப்பீடத் தேர்தல் அவை 2013இல் முன்னணி கர்தினால்மார்

**திருப்பீடத் தேர்தல் அவை 2013இல் முன்னணி கர்தினால்மார்** (*List of papabili in the 2013 papal conclave*) என்பது 2013, பெப்ருவரி 28ஆம் நாள் திருத்தந்தைப் பதவியிலிருந்து ஓய்வுபெற்ற பதினாறாம் பெனடிக்டிக்குப் பின் எந்த கர்தினால் திருத்தந்தையாகத் தேர்ந்தெடுக்கப்படுவார் என்று செய்தி ஊடகங்கள் கணிக்கின்ற பெயர்ப் பட்டியல் ஆகும்.

## ஊகங்கள் பொய்க்கலாம்
கடந்த ஆண்டுகளில் திருத்தந்தைத் தேர்தல்களின்போது யார் அடுத்த திருத்தந்தையாகத் தேர்ந்தெடுக்கப்படுவார் என்று செய்தி ஊடகங்கள் வழங்கிய கணிப்புகள் பலமுறை பொய்த்ததும் உண்டு.
எடுத்துக்காட்டாக, திருத்தந்தை இருபத்திமூன்றாம் யோவான், திருத்தந்தை முதலாம் யோவான் பவுல், திருத்தந்தை இரண்டாம் யோவான் பவுல் ஆகியோர் தேர்ந்தெடுக்கப்பட்டபோது, செய்தி ஊடகங்கள் அவர்களுடைய பெயர்களைத் தம் கணிப்புகளில் முன்கூறவில்லை.

வத்திக்கான் பற்றிய செய்தித்துறை அறிஞர்களிடையே வழங்கும் ஒரு கூற்று இது: "தேர்தல் அவைக்குள் திருத்தந்தையாக நுழைபவர் கர்தினாலாகத் திரும்பி வருவார்".

கடந்த சுமார் 650 ஆண்டுகளில் நிகழ்ந்த எல்லாத் தேர்தல்களிலும் ஒரு கர்தினால்தான் திருத்தந்தையாகத் தேர்ந்தெடுக்கப்பட்டுள்ளார். கர்தினால்மார் குழுவுக்கு வெளியிலிருந்து திருத்தந்தையாகத் தேர்ந்தெடுக்கப்பட்ட கடைசி திருத்தந்தை ஆறாம் அர்பன் ஆவார். அவர் தேர்ந்தெடுக்கப்பட்ட ஆண்டு 1378.

## வெவ்வேறு செய்தி ஊடகங்களின் கணிப்பின்படி 2013 தேர்தலில் முன்னணி கர்தினால்மார்

:குறிப்பு: மேலே தரப்பட்டுள்ள பெயர்ப்பட்டியல் அதிகாரப்பூர்வமாக அறிவிக்கப்பட்டது அல்ல. செய்தி ஊடகங்கள் கணிப்புப்படி யார் 2013 திருத்தந்தைத் தேர்தலில் புதிய திருத்தந்தையாகத் தேர்ந்தெடுக்க வாய்ப்புகள் அதிகம் உள்ளன என்றவொரு ஊகத்தின் அடிப்படையிலேதான் இப்பட்டியல் உருவாக்கப்பட்டது. 
:திருத்தந்தை பணி துறந்தாலோ, பதவியில் இறந்தாலோ, வத்திக்கான் நகரத்தில் கத்தோலிக்க திருச்சபையின் மைய நிர்வாகத்தின் துறைகளில் பணிபுரிவோர் பெரும்பான்மையோர் தம் பதவியை இழப்பர். பதினாறாம் பெனடிக்ட் பதவி துறந்த வேளையில் கர்தினால்மார் வகித்த கடைசி பதவி மேலே உள்ள பட்டியலில் தரப்பட்டுள்ளது.

## ஆதாரங்கள்

பகுப்பு:கர்தினால்களின் பட்டியல்கள்‎
பகுப்பு:திருப்பீடம்
வைட்டுத் தீவு

**வைட்டுத் தீவு** (*Isle of Wight*) இங்கிலாந்தின் தெற்கில் உள்ள ஒரு கௌன்டியும், ஆங்கிலக் கால்வாயில் அமைந்துள்ள மிகப்பெரும் தீவும் ஆகும். பிரித்தானியா தீவிலிருந்து *சோலென்ட்* என்ற நீரிணையால் பிரிந்து ஆம்சையர் கடற்கரையிலிருந்து 3–5&nbsp;மைல்கள்(5-7 கி.மீ.) தொலைவில் அமைந்துள்ளது. கடல்மட்டம் உயர்ந்தநிலையில் இருக்கும்போது இது இங்கிலாந்தின் மிகச்சிறிய கௌன்டியாக உள்ளது; கடல் மட்டம் தாழும் நேரங்களில் ரட்லாந்து கௌன்டி இதைவிடச் சிறியதாக உள்ளது. 25 மைல்கள் (40 கி.மீ.) நீளமும் 13 மைல்கள் (20 கி.மீ.) அகலமும் கொண்டதாக உள்ளது. ஒரு இலட்சத்து இருபதாயிரம் மக்கள் இங்கு வசிக்கின்றனர்.

இங்கு பல விடுமுறை மகிழ்விடுதிகள் அமைந்துள்ளன. விக்டோரியா காலத்திலிருந்தே இது விடுமுறை சுற்றுலாத் தலமாக இருந்து வருகிறது.விக்டோரியா அரசியாரின் வேனில் அரண்மனையும் இறுதி இல்லமும் இங்குள்ளன. கவிஞர்கள் சுவின்பர்ன், டென்னிசன் ஆகியோரின் பிறப்பிடமும் இதுவே.

இங்கு படகு கட்டுதல், பாய்மரம் பின்னுதல்,பறக்கும் படகுகளைத் தயாரித்தல் ஆகியன முதன்மைத் தொழில்களாக உள்ளன. உலகின் முதல் ஹோவர்கிராஃப்ட்டும் பிரித்தானியாவின் விண்வெளி உந்துப்பொறிகளும்  இங்குதான் வடிவமைக்கப்பட்டு சோதிக்கப்படுகின்றன. வைட்டுத் தீவு  ஜாசு இசைவிழா போன்ற இசைவிழாக்கள் இங்கு நடக்கின்றன. நன்கு பராமரிக்கப்படும் வனவிலங்கு உய்வகம் இங்குள்ளது. இங்குள்ள உயரிய சிகரங்களிலும் முகடுகளிலும் தொன்மா தொல்லுயிர் எச்சங்கள் காணப்படுகின்றன.

## டைனோசரின் எச்சங்கள்
12.5 கோடி ஆண்டுகளுக்கு முன்பு வாழ்ந்ததாக கருதப்படும், நிலத்தில் வேட்டையாடும் மிகப்பெரிய டைனோசரின் (32 அடி (10 மீட்டர்) எச்சங்கள் வைட் தீவில் கண்டுபிடிக்கப்பட்டுள்ளது.

## மேற்சான்றுகள்

## வெளி இணைப்புகள்

*
*Isle of Wight Trains
*Isle of Wight Festival
*Landslides on the Isle of Wight  British Geological Survey

### ஊடகம்
*The Isle of Wight County Press
*Isle of Wight Chronicle
*Isle of Wight Radio
*VentnorBlog
*Isle of Wight Tourism
*Wifi Hotspots (Some free)

### ஒளிப்படங்கள்
*Isle of Wight Pictures 
*Isle of Wight Historic Postcards
*Isle of Wight Photos
*Old pictures of Newport
*Photos from Isle of Wight Photographers
* Images of the Isle of Wight at the National Monuments Record, English Heritage

பகுப்பு:இங்கிலாந்தின் தீவுகள்
பகுப்பு:பிரித்தானியத் தீவுகள்
இந்தியாவில் இலங்கைத் தமிழர்கள் முகாம்

**இந்தியாவில் இலங்கைத் தமிழர்கள் முகாம்** என்பது இலங்கையில், இனப்பிரச்சினை காரணமாக இலங்கைத் தமிழர்களுக்கும் இலங்கை ராணுவத்திற்கும் இடையே நிகழ்ந்த ஈழப் போரில் இலங்கை ராணுவம் நடத்திய கொடூரத் தாக்குதல்களால் நிராதரவான இலட்சக்கணக்கான இலங்கைத் தமிழர்கள் இந்தியாவில் தஞ்சமடைந்தபோது அவர்களுக்கு மறுவாழ்வு  அளிக்க இந்திய அரசால் தமிழ்நாடு, கேரளம், கர்நாடகம், ஆந்திரம் மற்றும் ஒரிசா ஆகிய மாநிலங்களில் ஏற்படுத்தப்பட்ட சிறப்பு முகாம்களை குறிப்பதாகும். 

## தமிழ்நாட்டில் மறுவாழ்வு உதவிகள்
தமிழ்நாட்டில் 115 முகாம்களில் 73,241 இலங்கை தமிழர்களும் (19,340 குடும்பத்தினர்) மற்றும் வெளி இடங்களில் 31,802 இலங்கை தமிழர்களும் (11,288 குடும்பத்தினர்) உள்ளனர்.

தமிழ்நாட்டில் உள்ள முகாம் வாழ் இலங்கை தமிழர்களுக்கு குடியிருப்பு, குடிநீர், மின்சாரம், உணவுப்பொருட்கள்,  மாதாந்திர பணக் கொடை, திருமண உதவித் திட்டம், மற்றும் கல்வி ஆகியன 

## தற்போதைய நிலை
### தொழில்
முதியவர்கள் தென்னை கீற்று முடைதல் போன்ற சுயதொழில் மற்றும் கட்டுமானப்பணிகளிலும், இளைஞர்கள் நூற்பாலை மற்றும் விசைத்தறி ஆலைகளிலும் பணிசெய்து வருமானம் ஈட்டுகின்றனர். சுமார் 25 ஆண்டுகள் கடந்த முகாம்களில் உள்ள குடியிருப்புகள் சிதைந்து பாழடைந்த நிலையில் உள்ளது
இலங்கை தமிழர்கள் குடியிருப்புகளை சீரமைத்து, இந்திய குடியுரிமை கோருகின்றனர்

#### தமிழக முகாமை விட்டு தப்பிச்செல்லுதல்
சுமார் 20 ஆண்டுகளுக்கு மேலாகவும் தமிழக முகாம்களில் தங்கியுள்ள இலங்கை அகதிகளுக்குக் குடியுரிமை  கிடைக்காததால், அரசுப் பணி வாய்ப்பு உள்பட எந்த உதவியும் கிடைக்கவில்லை; எனவே தமிழக முகாமை விட்டு தப்பிச்செல்வதாக அகதிகள் தெரிவித்தனர். 

### ஈழம் அகதிகள் மறுவாழ்வு அமைப்பு
தமிழ்நாட்டில் **ஈழ ஏதிலியர் மறுவாழ்வு கழகம்** என்ற அமைப்பை சாமுவேல் ஜேம்ஸ் வேலுப்பிள்ளை செல்வநாயகத்தின் மகன் செ. சந்திரகாசன் அமைத்து செயலாற்றி வருகின்றார்.
* ஈழம் அகதிகள் மறுவாழ்வு அமைப்பு இணையதளம் :http://www.oferr.org/content.php?id=181 


Sri Lankan Tamil refugees camp1.jpg
Sri Lankan Tamil refugees camp2.jpg
Sri Lankan Tamil refugees camp3.jpg
Sri Lankan Tamil refugees camp5.jpg
Sri Lankan Tamil refugees camp6.jpg
Sri Lankan Tamil refugees camp7.jpg
Sri Lankan Tamil refugees camp8.jpg
Sri Lankan Tamil refugees camp9.jpg
Sri Lankan Tamil refugees camp10.jpg
Sri Lankan Tamil refugees camp11.jpg|கிடுகு 
கிடுகு.jpg|கீற்று முடைதல்


## மேற்கோள்கள்

## வெளி இணைப்புகள்
* விக்கிமேப்பியாவில் ஈழம் அகதிகள் மறுவாழ்வு அமைப்பு அலுவலகம் அமைவிடம்
* கூகுள் வரைபடத்தில் ஈழம் அகதிகள் மறுவாழ்வு அமைப்பு அலுவலகம் அமைவிடம்
* விக்கிமேப்பியாவில் இராஜபாளையம் இலங்கைத் தமிழர்கள் முகாம் அமைவிடம்

பகுப்பு:இலங்கை இனப்பிரச்சினை
பகுப்பு:அகதிகள்
ஐரியக் கடல்

**ஐரியக் கடல்** (*Irish Sea*, ,, ) பெரிய பிரித்தானியாவிற்கும் அயர்லாந்திற்கும் இடையே உள்ள கடல்.  இது தெற்கில் செல்ட்டிக் கடலுடன் செயின்ட் ஜார்ஜின் கால்வாயாலும் வடக்கில் அட்லாண்டிக் பெருங்கடலுடன் வடக்குக் கால்வாயாலும் இணைக்கப்பட்டுள்ளது. இக்கடலில் உள்ள பெரிய தீவு அங்கில்சே ஆகும். அடுத்ததாக மாண் தீவு பெரியதும் வணிக முதன்மை பெற்றதுமாகும்.  இக்கடல், மிகவும் அரிதாக, **மாண்க்சு கடல்** (, எனப்படுகிறது.

இக்கடல் வணிக மற்றும் பொருளியல் முதன்மை பெற்றது; மண்டல வணிகம், கப்பற் போக்குவரத்து, மீன்பிடித் தொழில் மரபுவழித் தொழில்களாகும். அண்மையில்  காற்றுத் திறன் மற்றும் அணுமின் நிலையங்கள் மூலம் மின்னாற்றல் தயாரிக்க ப்படுகிறது.  பெரிய பிரித்தானியாவிற்கும் அயர்லாந்துக்கும் இடையேயான ஆண்டு போக்குவரத்து  12 மில்லியன் பயணியராகவும் 17 மில்லியன் டன் வணிகச் சரக்குகளாகவும் விளங்குகிறது. 

## மேற்சான்றுகள்

## வெளி இணைப்புகள்
* http://www.corecumbria.co.uk/tour/irishsea.htm 
* http://www.irishseashipping.com/admininfo/about.htm 

## ஒளிதம்
* http://video.answers.com/Q/discover_portrush_in_ireland_225767166

பகுப்பு:கடல்கள்
பகுப்பு:ஐரோப்பா
அலெக்ஸ் பாண்டியன் (திரைப்படம்)

**அலெக்ஸ் பாண்டியன்** 2013(Alex Pandian) ஆம் ஆண்டு வெளிவந்த தமிழ்த் திரைப்படம் ஆகும். கார்த்தி மற்றும் அனுஷ்கா முக்கியமான கதாபத்திரத்தில் நடிக்க சுராஜ் எழுதி இயக்க ஸ்டுடியோ கிரீன் நிறுவனத்திற்காக கனகவேல் ராஜா தயாரித்தத் திரைப்படம்.

## நடிகர்கள்
*கார்த்தி
*அனுஷ்கா ஷெட்டி
*சந்தானம்
*மிலிந்த் சோமன்
*சுமன்
*ராதாகிருஷ்ணன்
*விசு
*மகாதேவன்
*நிகிதா துக்ரல்
*சனுஷ
*அகாங்க்ஷா பூரி
*மனோபாலா
*ராணி
*ராஜ்கபூர்
*சந்தானபாரதி
*சரவணன்
*வையாபுரி
*மனோகர்

## மேற்கோள்கள்

பகுப்பு:2013 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:கார்த்திக் சிவகுமார் நடித்துள்ள திரைப்படங்கள்
பகுப்பு:சந்தானம் நடித்த திரைப்படங்கள்
பகுப்பு:மனோபாலா நடித்த திரைப்படங்கள்
பகுப்பு:தேவி ஸ்ரீ பிரசாத் இசையமைத்த திரைப்படங்கள்
மெர்சி ஆறு

**மெர்சி ஆறு ** (*River Mersey*) இங்கிலாந்தின் வடமேற்கில் பாய்கின்ற ஓர் ஆறாகும். இது 70 மைல்கள் (112 கி.மீ.) நீளமுள்ளது. மான்செஸ்டர் பெருநகரத்தின் இசுடாக்போர்ட்டிலிருந்து  துவங்கி மெர்சிசைடில் லிவர்ப்பூல் வளைகுடாவில் சேர்கிறது. பல நூற்றாண்டுகளாக இது வரலாற்றுச்சிறப்பு மிக்க பழைய கௌன்டிகளான இலங்காசையருக்கும் செசையருக்கும் எல்லையாக அமைந்திருந்தது.

## வெளி இணைப்புகள்

* Liverpool Pictorial
* Mersey map – aisliverpool.org.uk 
* River Mersey Information
* Howley Lock
* Mersey Shipping 
* RiverMersey.co.uk
* "Salmon behaviour in the Mersey Catchment" at environment-agency.gov.uk 

பகுப்பு:இங்கிலாந்தின் ஆறுகள்
கனிச்சாறு (நூல்)

பாவலரேறு பெருஞ்சித்திரனார் தம் இளமைக் காலத்திலேயே தமிழரின் மொழி, இன, நாட்டு நலக்கொள்கையைப் பின்பற்றிச் செயற்படத் தொடங்கினார். மொழிஞாயிறு தேவநேயப் பாவாணரின் மாணவராக இருந்து தமிழில் புலமை கைவரப்பெற்றுப் பாவாணரைத் தமிழுலகம், மொழியியல் உலகிற்கு உயர்த்திக் காட்டியதில் பெரும்பங்கு அவருக்கு உண்டு. ‘தென்மொழி’ என்ற தனித்தமிழ் இதழ் ஒன்றை நடத்தித் தனித்தமிழ்க்கொள்கை தொடரவும் வெற்றிபெறவும் செய்தார்.  அதனால் உலகமுழுவதும் தன்னறிமுகமும் பாராட்டுதலும் கிடைத்தது.

தம் வாழ்நாள் முழுவதும் உணர்வான பாடல்களை எழுதித் தமிழினத்திற்கு தன்னுணர்வு, விழிப்புணர்வு ஊட்டியவர். தமிழனுக்கு ஒரு சொந்த நாடு கிடைக்க வேண்டும் என்ற கொள்கை கொண்டவர். தனித்தமிழ் நாட்டுக் கொள்கையுடையவர். வாழ்க்கை முழுவதும் தாம் கொண்ட கொள்கைக்காகச் சொற்பொழிவு, இதழ்ப்பணி, போராட்டம் எனப் பலமுறைகளில் ஈடுபட்டு, பலமுறை சிறை சென்றுள்ளார். அவர்தம் வாழ்நாள் முழுவதுமான பாடல்கள் **எட்டு தொகுதிகளாகக் தொகுக்கப்பட்டு, அவரின் 80 - ஆம் [[ஆண்டு|ஆண்டில்]] வெளிவருகிறது**. இவரது படைப்புகள் அனைத்தும்,  நாட்டுடைமையாக்கப்பட்டுள்ளன. அவற்றில் இக்**கனிச்சாறு**ம் ஒன்றாகும்.

## தொகுதி - 4

கீழ்கண்ட 'குழந்தை' என்ற கவிதை அவரது நான்காம் தொகுதியில், பக்கம்-59இல் காணப்படுகிறது.

**குழந்தை...!**

கன்னங் கரிய முடி!
பசும்பொன் நெற்றி!
கருக்கொள் இளம் புருவம்!
கிளிஞ்சிற் காது!
சின்னஞ் சிறிய விழி!
சிமிழின் மூக்கு!
சிரிப்பைக் கிழிக்கும் இதழ்!
சிறு பொக்கை வாய்!

பொன்னின் பொலிந்த முகம்!
பளிங்குக் கன்னம்!
புறாவின் மணிக்கழுத்து!
குருத்துத் தோள்கள்!
மின்னல் தெறித்த ஒளி!
கரைத்த சாந்தில்
வெண்ணெய் பிசைந்த உடல்!
குளிர்ந்த மேனி!

செக்கச் சிவந்த நிறம்!
செம்பொன் கைகள்!
செவ்வொளி மொக்குவிரல்!
உமி உகிர்கள்!
தக்குதை தாளக்கால்!
தளிர்செம் பாதம்!
தாமரைப்பூங் குளிர்மை மணம்
உடலம் எங்கும்!

பொக்கை வாய்ப் பூமணத்தை
மோந்து மோந்து,
பூச்செண்டு மேனியின்மேல்
முகத்தால் நீந்திச்
சொக்கும் உளம்! சொக்கும் உயிர்!
சுழலும் எண்ணம்!
சொல்லழியும்;நினைவழியும்!
சொந்தம் மாயும்!    (-1972)


பகுப்பு:கவிதை
பகுப்பு:பெருஞ்சித்திரனார் படைப்புகள்
சிவபுண்ணியத் தெளிவு

**சிவபுண்ணியத் தெளிவு** என்னும் நூல் 16 ஆம் நூற்றாண்டில் வாழ்ந்த தி௫க்கயிலாய பரம்பரை வேளாக்குறிச்சி ஆதீன சீடர்  மறைஞான தேசிகர் என்பவரால் எழுதப்பட்ட நூல்களில் ஒன்று. சிவபுண்ணியச் செயல்களையும் அவற்றால் விளையும் பலன்களையும் இந்த நூல் விளக்குகிறது. 

இது காப்பு உள்பட 145 பாடல்களைக் கொண்ட நூல். 
 
எடுத்துக்காட்டுப் பாடல்
ஓது முப் பொருளையும் உணர்ந்து நால் பதத்து 
ஆதி ஆகமம் தழீஇ அதனைப் பன்னிரு
போத சூத்திரம் அதாப் புகன்ற நந்தி தன்
பாத பங்கய மலர் பணிந்து போற்றுவாம்  

சிவபுண்ணியங்களாக இந்நூல் குறிப்பிடுவனவற்றுள் சில
:சிவாலயத்தை வழிபடல், நந்தவனம் வைத்தல், பசு வளர்த்தல், சிவயோகிகளுக்கு இடுதல், குருலிங்க வழிபாடு முதலானவை
:வணக்கம், திருநீறு அணிதல் முதலான பல புண்ணிய செயல்களின் பலன் விரிவாகத் தனித்தனியே கூறப்பட்டுள்ளன.

இந்நூல் வெளிவந்த பதிப்புகள் பல. அவற்றில் குறிப்பிடத் தக்கவை
* உலகநாத முதலியார் பார்வை 1925
* திருவாடுதுறை ஆதீனம் 1954

## கருவிநூல்
*மு. அருணாசலம், தமிழ் இலக்கிய வரலாறு, பதினாறாம் நூற்றாண்டு, பாகம் 2, பதிப்பு 2005
## அடிக்குறிப்பு

பகுப்பு:16 ஆம் நூற்றாண்டுத் தமிழ் நூல்கள்
அபிவிருத்திக் கற்கைகள்

**அபிவிருத்திக் கற்கைகள்** என்பது வளர்ந்துவரும் நாடுகளின் வெளியீடுகளை அடையாளப்படுத்தும் சமூக அறிவியலின் பல்நெறிமுறைப் பிரிவு ஆகும். இது சமூக, பொருளாதார அபிவிருத்திசார் வெளியீடுகளை மையப்படுத்துவதும், வளர்ந்துவரும் உலகுக்கு வெளியிலுள்ள சமூகங்களையும் பிரதேசங்களையும் எட்டுவதுமாகும்.

அபிவிருத்திக் கற்றைகள் நிறுவனம் ஐக்கிய இராட்சியத்திலும் அயர்லாந்திலும் அபிவிருத்திக் கற்கைகள் பற்றி ஆய்வு மற்றும் கற்றலுக்கான பிரதான தகவல் வளத்தையுடையது.

அபிவிருத்திக் கற்கைகள் பல பல்கலைக்கழங்களுக்கூடாக முதுமானி மற்றும் இளமானி பட்டங்களை வளங்குகின்றது. 1990களின் ஆரம்பத்திலிருந்து இது பிரபல்யம் பெறத் தொடங்கியது. மூன்றாம் உலக நாடுகளில் இது கற்பிக்கப்பட்டு, ஆய்வுட்குட்படுத்தப்படுகின்றது. ஐக்கிய இராட்சியத்தில் உருவாகிய அபிவிருத்திக் கற்கைகள் காலணித்துவ வரலாற்றைக் கொண்ட நாடுகளிலும் ஆய்வுட்குட்படுத்தப்படுகின்றது.

## அபிவிருத்திக் கற்கைகளின் நெறிமுறை
அபிவிருத்தி வெளியீடுகள் பின்வருவனவற்றை உள்ளடக்கியது:
*பரப்பெல்லைக் கற்கைகள்
*மக்கள்தொகை ஆய்வு
*மக்கள் தொகையியல்
*அபிவிருத்தி தொடர்பாடல்
*அபிவிருத்திக் கோட்பாடுகள்
*சூழலியல்
*பொறியியல்
*சூழல் கற்கைகள்
*மனிதப் பாதுகாப்பு
*குடியேற்றக் கற்கைகள்
*போதனாமுறை
*பொது நலம்
*சமூகக் கொள்ளை
*நகராக்கம்
*பெண்ணியல்

## உசாத்துணை

## வெளி இணைப்புகள்
* Development Studies Internet Resources
* Studying Development – International Development Studies course directory 

பகுப்பு:சமூகவியல்
கயபாகு காலம்காட்டி முறைமை

**கயவாகு காலம்காட்டி** () என்பது வி. கனகசபைப் பிள்ளை என்னும் வரலாற்றாய்வாளரால் சங்ககால தமிழக வேந்தர்களின் ஆட்சி ஆண்டுகளை வரிசைப்படுத்த பரிந்துரைக்கப்பட்ட ஆய்வுமுறை ஆகும். இதை கனகசபைப் பிள்ளை தான் எழுதிய 1800 ஆண்டுகளுக்கு முன் தமிழர் என்னும் நூலில் எழுதியிருந்தார். இதையே பின்வந்த வரலாற்றறிஞர்கள் சங்ககால தமிழக வரலாற்றை கணிக்கும் முறையாக கையாண்டனர். இதை மொழியியலாளரும் இலக்கியவியலாளருமான கமில் சுவெலபில் சங்கத்தமிழர் வரலாற்றை கணிக்க உதவும் கால நங்கூரம் என்று புகழ்ந்துள்ளார். ஆனால் மானுடவியல் வல்லுநரான கணநாத ஒபயசேகர என்பவர் இம்முறை காலம் கணிக்க ஏற்றுக்கொள்ள முடியாத முறை என்று மறுத்துள்ளார்.

## காலம்காட்டுதல்
இக்காலக்கணிப்பு முறை சிலப்பதிகார வரிகளில் வரும் செங்குட்டுவன் எடுத்த கண்ணகி விழாவுக்கு வந்த கடல் சூழ்ந்த இலங்கையை ஆண்ட கயவாகு என்னும் மன்னனையும், மகாவம்சம் படி கி.பி. இரண்டாம் நூற்றாண்டில் ஆண்ட கயவாகு என்னும் மன்னனையும் ஒருவன் எனக்கூறுகிறது. இதன் படி சங்ககாலத் தமிழக மன்னர்களின் வரலாற்றை கி.பி. 250க்கும் முன்னர் வி. கனகசபைப் பிள்ளை எடுத்துச் சென்றார். கி.பி. இரண்டாம் நூற்றாண்டில் ஆண்டதாக கூறப்படும் செங்குட்டுவன் மகத மன்னனான சதகர்ணியை சந்தித்தான் என்பது இம்முறைக்கு மேலும் வலுவூட்டுவதாய் அமைந்துள்ளது. சாதவாகனர் மன்னர்களின் பெயரில் சதகர்ணி என்ற பெயர் சேர்ந்தே இருக்கும். கயவாகு என்ற பெயர் கொண்ட மன்னர்கள் மகாவம்சம் படி மொத்தம் இரண்டு பேரே ஆவர். ஒருவன் இரண்டாம் நூற்றாண்டில் ஆண்டவன். மற்றொருவன் பன்னிரெண்டாம் நூற்றாண்டில் ஆண்டவன். அதனால் இம்முறைப்படி சங்ககாலம் கி.பி. 250க்கும் முற்பட்டதாக்கும்.

## மேற்கோள்களும் குறிப்புகளும்


பகுப்பு:தமிழர் வரலாற்றைக் கணிக்க உதவும் முறைமைகள்
பகுப்பு:இலங்கை வரலாறு
பகுப்பு:சங்க காலம்
சிவாலய ஓட்டம்

**சிவாலய ஓட்டம்** என்பது ஆண்டுதோறும் இந்தியாவின்,  தமிழ்நாட்டில், கன்னியாகுமரி மாவட்டத்திலுள்ள 12 சிவாலயங்களில். மகா சிவராத்திரி அன்று நடைபெறும் திருவிழாவை குறிப்பதாகும்.

## சிவாலய ஓட்டத்தில் பக்தர்கள் செல்லும் கோவில்கள்
# திருமலை (முஞ்சிறை)
# திக்குறிச்சி, 
#திற்பரப்பு, 
#திருநந்திக்கரை, 
#பொன்மனை, 
#பன்னிப்பாகம், 
#கல்குளம், 
#மேலாங்கோடு, 
#திருவிடைக்கோடு, 
#திருவிதாங்கோடு,
#திருபன்றிக்கோடு 
#திருநட்டாலம்

மேற்கண்ட பன்னிரண்டு சிவாலயத் திருத்தலங்களில் கோபாலா, கோவிந்தா என்ற நாமம் உச்சரித்தவாறு சென்று, அங்குள்ள குளத்தில் நீராடி சிவனை வழிபடுவர்.

## மேற்கோள்கள்

## வெளி இணைப்புகள்
* முஞ்சிறை, பார்த்திபசேகரபுரம்

பகுப்பு:சைவ சமய விழாக்கள்
பகுப்பு:கன்னியாகுமரி மாவட்டத்திலுள்ள இந்துக் கோயில்கள்
பகுப்பு:இந்து சமய வழக்கங்கள்
டைன் ஆறு

**டைன் ஆறு** (*River Tyne*,) இங்கிலாந்தின் வடகிழக்குப் பகுதியில் உள்ள ஓர் ஆறாகும். வடக்கு டைன், தெற்கு டைன் என்ற இரு துணையாறுகள் ஒன்றிணைந்து டைன் ஆறு உருவாகிறது.  நார்தம்பர்லாந்து மலைகளில் எக்சுஹாம் பகுதியில்  *ஆறுகளின் சங்கமம்* எனப்படும் இடத்தில் இவ்விரு துணையாறுகளும் கலக்கின்றன. தொடர்ந்து 48 கி.மீ மேற்கு திக்கில் ஓடுகின்ற டைன் ஆறு *டைன் கழிமுகம்* என்னுமிடத்தில்  வடகடலில் கலக்கிறது. டைன் ஆற்றின் மொத்த நீளம் 128 கி.மீ. ஆகும். டைன் ஆற்றங்கரையில் உள்ள முதன்மை நகரங்கள் நியூகாசில், தெற்கு சீல்ட்சு என்பவையாம். நியூகாசில் மற்றும் கேட்சுஹெட் பரோவை இவ்வாறு 13 மைல் தொலைவிற்கு பிரித்தவாறு ஓடுகிறது. இவ்விரு நகர்ப்பகுதிகளுக்கும் இடையே மட்டும் 10 பாலங்கள் கட்டப்பட்டுள்ளன. மேலும் கிழக்காக ஓடும்போது இதேபோல ஹெப்பர்ன் மற்றும் ஜார்ரோ ஆற்றின் தென்புறத்திலும் நியூகாசிலின் வாக்கர் மற்றும் வால்சென்டு வடபுறத்திலுமாக பிரிக்கிறது. இவ்விடத்தில் *டைன் சுரங்கம்* எனப்படும் ஆற்றினடி சாலை கட்டமைக்கப்பட்டுள்ளது. இது டர்ஹாம் கௌன்டிக்கும் நார்த்தம்பர்லாந்து கௌன்டிக்குமான எல்லையாக விளங்குகிறது.

## வெளி இணைப்புகள்

* Bridges On The Tyne
* Online Charts of The Tyne, to Newcastle
* Tyne Rivers Trust

பகுப்பு:இங்கிலாந்தின் ஆறுகள்
கூட்டுறவு வீட்டு வசதி சங்கம்

**கூட்டுறவு வீட்டு வசதி சங்கம்** என்பது வதிவிடங்களை கூட்டுறவு முறையில் வாங்கி அல்லது கட்டி, நிர்வகித்துப், பயன்படுத்தும் ஒரு சட்ட முறையிலான அமைப்பு ஆகும்.  இவை அனைத்து உறுப்பினர்களின் வளங்களையும் ஒன்றுசேர்த்து (pooling of resources) தமது வாங்கு திறனைக் கூட்டி, குறைந்த தலா உறுப்பினர் செலவைத் தரக் கூடியதாக உள்ளது.  இவை இலாப நோக்கமற்று இயங்குவதாலும் செலவுகள் குறைகின்றன.  மேலும், வதிவிடத்தின் பங்குதாரர்களாக யார் இணையலாம், எவ்வாறு நிர்வகிக்கப்பட வேண்டும் என்பதில் கூடிய பங்களிப்பு வழங்கலாம்.

பொதுவாக இரண்டு வகை வீட்டுக் கூட்டுறவுகள் உண்டு. ஒன்று சொத்துப் பங்கு கூட்டுறவு (ownership cooperatives) மற்றையது சொத்துப் பங்கு இல்லாத கூட்டுறவுகள் (non-equity cooperatives).
## இதனையும் காண்க
* தமிழ்நாடு கூட்டுறவு வீட்டுவசதி சங்கங்களின் கூட்டமைப்பு
## மேற்கோள்கள்


## வெளி இணைப்புகள்

பகுப்பு:வீடு
பகுப்பு:மாந்த வாழிடங்கள்
பகுப்பு:தமிழ்நாட்டில் கூட்டுறவுச் சங்கங்கள்
சம்பந்த முனிவர் (பழுதை கட்டி)

**பழுதை கட்டி சம்பந்த முனிவர்** என்பவர் தரும்புர ஆதீன பரம்பரையில் வந்த ஒரு சைவப் பெரியார். இவரைக் **காழி - பழுதை கட்டி சம்பந்த முதலியார்** எனவும், **பழுதை கட்டிச் சம்பந்த பண்டாரம்** என்றும் குறிப்பிடுவர். இவர் வாழ்ந்த காலம் 1350-1375 எனக் கணிக்கப்பட்டுள்ளது. காழி என்பது சீர்காழி. இவரது ஆசிரியர் பழுதை கட்டிச் சிற்றம்பல நாடிகள்.

சிவானந்தமாலை முதலான நூல்கள் இவரால் இயற்றப்பட்டவை.
## கருவிநூல்
*மு. அருணாசலம், தமிழ் இலக்கிய வரலாறு, பதினான்காம் நூற்றாண்டு, பதிப்பு 2005

பகுப்பு:நூலாசிரியர்கள்
குயிலி ராஜேஸ்வரி

**குயிலி இராஜேஸ்வரி** தமிழகத்தின் பெண் சிறுகதை, புதின எழுத்தாளர்களில் குறிப்பிடத்தக்கவர். குழந்தைகளுக்காகவும் பெரியவர்களுக்காகவும் கதைகளும், நாடகங்களும் பாடல்களும், நாட்டிய நாடகங்களும் எழுதியுள்ளார்.

## படைப்புக்கள்
இவர் குழந்தைகளுக்காக எழுதிய ‘பாரதி ஆத்திசூடி’ என்ற புத்தகம் குறிப்பிடத்தக்கது. பெரியவர்களுக்காக 25 இற்கும் மேற்பட்ட புத்தகங்களை எழுதியுள்ளார். ஆங்கிலத்திலும் இவர் எழுதியுள்ளார். தெலுங்கு, மராத்தி, இந்தி மொழிகளிலும் இவருடைய கதைகள் மொழிபெயர்க்கப்பட்டுள்ளன.

நாங்கள் காணும் இந்தியா - தமிழகம், நாங்கள் காணும் இந்தியா - கேரளம் முதலிய நூல்களை எழுதியுள்ளார்.  இந்நூல்கள் சுற்றுலா செல்வோருக்கு ஏற்ற கையேடாகும்.

*நேஷனல் புக் டிரஸ்டு*க்காக குழந்தைகளுக்கான இரண்டு புத்தகங்களை தமிழாக்கம் செய்திருக்கிறார்.  இவர் அமைத்து நடத்தி வந்த *மாதங்கி மகேஸ்வரி பீம்ஸ்* என்ற குழந்தைகள் சங்கத்தினர் வானொலியிலும் தொலைக்காட்சியிலும் மேடைகளிலும் கலை நிகழ்ச்சிகளைத் திறம்பட அளித்து வந்தனர்.

பகுப்பு:பெண் எழுத்தாளர்கள்
பகுப்பு:தமிழக எழுத்தாளர்கள்
சிவபூசா பத்ததி

**சிவபூசா பத்ததி** என்னும் நூல் 16 ஆம் நூற்றாண்டில் வாழ்ந்த குருஞான சம்பந்தர் இயற்றிய நூல்களில் ஒன்று. இது பத்ததி வழிபாட்டு முறைகளைக் கூறும் நூல். 

ஆலயபூசை பற்றிச் சைவசித்தாந்தம் குறிப்பிடுவதில்லை. சிவ-வழிபாட்டையே போற்றுகிறது. சிவ-வழிபாட்டில் புத்திர-மார்க்கம், கிரியா-மார்க்கம் என இரண்டு வகை உண்டு. இந்த இரண்டையும் விளக்கும் பாடல் ஒன்று இந்த நூலில் உள்ளது.  
புத்தி மார்க்கம் புகலில் புதிய விரைப் போது
:புகை ஒளி மஞ்சனம் அமுது முதற்கொண்டு ஐந்து
சுத்தி செய்து ஆசனம் மூர்த்தி மூர்த்திமான் ஆம்
:சோதியையும் பாவித்து ஆவாகித்துச் சுத்த
பத்தியினால் அருச்சித்துப் பரவிப் போற்றிப்
:பரிவினொடும் எருயில் வரு காரியமும் பண்ணி
நித்தலும் இக் கிரியையினை இயற்றுவோர்கள்
:நின்மதன் தன் அருகு இருப்பர் நினையுங்காலே

இது ஆகம பூசை எனப்படும். 

பூசாவிதிகளைக் கூறும் நூல்கள்
* பெரியபுராணம், திருக்குறிப்புத் தொண்ட நாயனார்  புராணத்தில் அம்மை காஞ்சி நகரில் பெருமானைப் பூசித்த பாங்கைச் சொல்லுமிடத்தில் விளக்கப்பட்டுள்ளது.
* தத்துவப் பிரகாசம் என்னும் தனி நூல்.
* குருஞான சம்பந்தர் செய்தார் எனக் கூறப்படும் உரைநடையில் உள்ள ‘பூசாவிதி’.

துவார பூசையில் தொடங்கி அட்ட-பூசை வரை பல பூசனைப் பாங்குகளை இந்த நூல் குறிப்பிடுகிறது. 

## கருவிநூல்
*மு. அருணாசலம், தமிழ் இலக்கிய வரலாறு, பதினாறாம் நூற்றாண்டு, இரண்டாம் பாகம், பதிப்பு 2005
## அடிக்குறிப்பு

பகுப்பு:16 ஆம் நூற்றாண்டுத் தமிழ் நூல்கள்
பகுப்பு:சைவ சமய நூல்கள்
சிவபோக சாரம்

**சிவபோக சாரம்** என்னும் நூல் 16 ஆம் நூற்றாண்டில் வாழ்ந்த குருஞான சம்பந்தரால் எழுதப்பட்ட நூல்களில் பலராலும் பெரிதும் அறிமுகமானது.  

இந்த நூல் 139 வெண்பாக்களைக் கொண்டது. இந்த நூல் தரும் கருத்துகளில் சில: 
*சாத்திரம் படிப்பதும், துதிப்பதும், பூசிப்பதும் பயன்ற்றவை 
*திருமுறை ஓதிக் கருத்தில் கொள் 
*சில தலங்களைச் சொன்னாலே முத்தி 
*போலி குருமார்கள் 
*புலன் பொய் 
*நீதி  
*தெரியாப் பரப்பிரமம்   
*சட சித்து 

##### நூல் பதிப்பு
* வி. சுந்தர முதலியார் பதிப்பு 1890
* ரிப்பன் பிரசு பதிப்பு 1923
* தரும்புர ஆதீனப் பதிப்பு - பல முறை

## கருவிநூல்
*மு. அருணாசலம், தமிழ் இலக்கிய வரலாறு, பதினாறாம் நூற்றாண்டு, இரண்டாம் பாகம், பதிப்பு 2005
## அடிக்குறிப்பு

பகுப்பு:16 ஆம் நூற்றாண்டுத் தமிழ் நூல்கள்
பகுப்பு:சைவ சமய நூல்கள்
கிண்ணை

**கிண்ணை** (*Sonneratia caseolaris*, *Mangrove Apple*, *Crabapple Mangrove*) என்பது *லித்ராசிய* குடும்ப தாவரம் ஆகும்.

இம்மரம் அலையாத்திக் காடு வகையைச் சார்ந்ததும் 20 மீட்டர் உயரம் வரை வளரக்கூடியதும் இதன் அடிமர விட்டம் 50 செ.மீ கொண்டும் காணப்படும். இது வெப்பமண்டல ஐதான களித் தரைகளில் ஆப்பிரிக்காவிலிருந்து இந்தோனேசியா வரை காணப்படுகின்றது. அவுத்திரேலியா முதல் சீனா, பிலிப்பீன்சு வரையான இடங்களிலும் இது காணப்படுகின்றது.

## பயன்பாடு
இதன் பழமும் இலையும் உண்ணத்தக்கவை. இது குறிப்பிட்ட சில இடங்களில் உணவாகக் கொள்ளப்படுகின்றது.

இது சிலவேளை **தக்கை மரம்** மரம் என அழைக்கப்படுகின்றது. சில இடங்களில் மீனவர்களில் இதன் மூச்சுவேரை சிறு மிதவைகளாக அமைத்து வலையின் மிதப்பாகப் பயன்படுத்துகின்றனர்.

## மேற்கோள்கள்

## வெளி இணைப்புகள்
 
*Mangrove flora: berembang (Sonneratia caseolaris)  
*Flowers of India - Apple Mangrove 
*Sonneratia caseolaris 

பகுப்பு:இலங்கைத் தாவரங்கள்
பகுப்பு:பழ மரங்கள்
கெம்பெகவுடா அருங்காட்சியகம்

**கெம்பெகவுடா அருங்காட்சியகம்** (*Kempegowda Museum*) இந்திய மாநிலம் கர்நாடகாவின் தலைநகர் பெங்களூருவில் அமைந்துள்ள ஓர் அருங்காட்சியகம் ஆகும்.  2011ஆம் ஆண்டில்  நிறுவப்பட்ட இது பெங்களூரு நகரத்தை நிறுவிய *யெலயங்கா* குறுநிலமன்னர் கெம்பெ கவுடாவின் (1513-1569) நினைவுக்கு உரிமையாக்கப் பட்டுள்ளது. இந்த அருங்காட்சியகம் பெங்களூரின் மேயோ கூடத்தில் முதல் மாடியில் அமைந்துள்ளது. இதில் கெம்பெ கவுடாவின் சிலையுருவமும் அவரது காலத்திய கோட்டைகள், கோவில்கள், ஏரிகள் மற்றும் கற்றளிகளின் ஒளிப்படங்களை காட்சிக்கு வைக்கப்பட்டுள்ளன.

## மேற்சான்றுகள்

பகுப்பு:பெங்களூரில் உள்ள அருங்காட்சியகங்கள்
பகுப்பு:பெங்களூர்
சிவபெருமான் திரு இரட்டைமணிமாலை

சிவபெருமான் திருஇரட்டை மணிமாலை என்னும் நூல் 10 ஆம் நூற்றாண்டில் வாழ்ந்த கபிலதேவ நாயனார் என்பவரால் பாடப்பட்டது. இதில் 37 பாடல்கள் உள்ளன.  

இந்த நூலில் பல தலப்பெயர்கள் குறிப்பிடப்பட்டுள்ளன. அதிகைமங்கை, ஆரூர், ஐயாறு, ஒற்றியூர், கயிலை, கோவலூர், சத்திமுற்றம், தில்லை, பழனம், பாண்டிக்கொடுமுடி, மறைக்காடு, முதுகுன்று(தற்போதைய விருத்தாச்சலம்), வலஞ்சுழி, வாய்மூர், வெண்காடு என்பன அவை. இந்நூலின் பாடல்களில் சில அகத்துறைப் பாடல்கள்ளாக உள்ளன. 

நின்போல் அமரர்கள் நீள்முடி சாய்த்து நிமிர்த்துகுத்த
பைம்போ துழக்கிப் பவளம் தழைப்பன, பாங்கறியா 
என்,போ லிகள்பறித் திட்ட இலையும் முகையுமெல்லாம்
அம்போ தெனக்கொள்ளும் ஐயன் ஐ யாறென் அடித்தளமே.

இது திருவையாறு பற்றிய கட்டளைக் கலித்துறை.

அடியோமைத் தாங்கியோ ஆடை உடுத்தோ
குடியோம்ப மாநிதியம் கொண்டோ – பொடியாடு
நெற்றியூர் வாளரவ நீள்சடையாய் நின்னூரை
ஒற்றியூர் ஆக்கிற் றுரை.

இது திருவெற்றியூர் மேல் பாடப்பட்ட வெண்பா. இந்தப் பாடல் ஒற்றியூரைச் சிவபெருமான் ஒற்றிக்கு வைத்தானோ என வினவும் நயத்தோடு பாடப்பட்டுள்ளது. அடியவர்களைத் தாங்கவோ, கோவண ஆடை உடுப்பதற்காகவோ, குடிமக்களைக் காப்பாற்ற நிதி வேண்டியோ ஒற்றிக்கு வைத்தான் எனப் பாடல் கேட்கிறது. 
## அடிக்குறிப்பு

பகுப்பு:10 ஆம் நூற்றாண்டுத் தமிழ் நூல்கள்
பகுப்பு:சைவ சமய நூல்கள்
பகுப்பு:இரட்டைமணிமாலை
தவல் பதியா

**தவல் பதியா** (*Dhaval Bathiya*, பிறப்பு: 26 சூன் 1983) இந்தியப் படைப்பாளி மற்றும் பயிற்சியாளர். "மகிழ்வோடு படித்து, தேர்வில் முதலிடம் பெறுவதெப்படி?" என்ற நூலை எழுதி வெளியிடும்போது, இவருக்கு வயது 19.

## இளமைக் காலம்
மும்பையில் ஒரு பணக்காரக் குடும்பத்தில் பிறந்த இவர்,  மாணாக்கராக இருந்தபோது கல்வி கற்பதிலும் சிறந்து விளங்கினார். நர்சீ மோன்ஜீ கல்லூரியில் பட்டதாரியானதுடன், ஏஸிஎஸ் ( ACS ), எல்.எல்.பி.( LLP ) படிப்புகளையும் நிறைவு செய்தார். பண்டைய இந்திய ஆன்மிகக் குருக்கள் வடிவமைத்த கணிதச் சமன்பாடுகளில், கல்லூரி வாழ்க்கையின் துவக்க காலங்களிலேயே மிகவும் ஈடுபாடு கொண்டு தேர்ச்சி பெற்று விளங்கினார். இந்தத் திறமையின் காரணமாக, மிகக் கடினமான கணிதங்களுக்கும், கணிதச் சமன்பாடுகளுக்கும் மிகமிக எளிதாக விடை காணும் திறமை உடையவராகத் திகழ்ந்தார். சக மாணாக்கரிடத்தும், ஆசிரியரிடத்தும் இத்திறமையை வெளிப்படுத்தியபோது, எதிர்ப்புகளே மிஞ்சியது. இவற்றிலிருந்தெல்லாம் விடுபட்டு பயிற்சிப் பட்டறைகளையும், விவாத அரங்குகளையும் தயக்கமின்றி நடத்தி, தாம் கையாண்ட வழிமுறைகளை மக்களிடம் பிரபலமடையச் செய்தார்.

## டைம்ஸ் ஆப் இந்தியாவால் ஈட்டிய புகழ்

இத்தகைய பயிற்சியின்போது, கலந்துகொண்ட டைம்ஸ் ஆப் இந்தியாவின் மூத்த பத்திரிக்கையாளர், 100 ஆண்டுக் காலண்டரை, ஐந்து நிமிடங்களில் எப்படி நினவு வைத்துக் கொள்ள முடிகிறது ? பயிற்சி அரங்கில் கூடியிருந்த 300 நபர்களின் பெயர்களையும்,  அவர்களது தொலைபேசி எண்களையும் பிழையின்றிச் சொல்ல முடிகின்றது என்று "WHIZ KID" என்னும் தலைப்பில் மறுநாள் தினசரியில் வெளியிட்டார். ஊடகங்களும், தொழில்துறையினரும்  வியப்பெய்தினர். பின்னர், தவல் பதியா கணித மேதை, எண்களின் சூட்சுமங்களை நன்கறிந்த அறிவாளி என்றும் அழைக்கப்பட்டார்.

## இன்றைய நிலையில் இவர்
இன்றைய கால கட்டத்தில், தவல் பதியாவின் திறன்மிகுக் கோட்பாடுகள் 4,00,00 இந்திய மாணாக்கர்களுக்கும்,  குவைத், யுனைடட் அரேபிக் எமிரேட்ஸ்,
அமெரிக்கா, மொரிஷியஸ், நேபாளம், ஓமன், சிங்கப்பூர், மலேசியா, இலங்கை மற்றும் பல நாடுகளுக்கும் சென்றடைந்துள்ளது. தற்பொழுது, ”எளிய வேதவழி கணிதம்” தமிழில் 280 பக்கங்களில் வெளிவந்துள்ளது.

## இவர் எழுதியுள்ள நூல்கள்
*How to Top Exams and Enjoy Studies
*Vedic Mathematics Made Easy
*The Best of Sudoku
*He Swam with Sharks for an Ice-cream

## மேற்கோள்கள்

## வெளி இணைப்புகள்
*http://www.entrepreneur.com/tradejournals/article/160270150.html
*http://timesofindia.indiatimes.com/city/bombay-times/Playing-the-numbers-gamethe-Vedic-way/articleshow/1594296030.cms
*http://www.jaicobooks.com/j/j_searchtry.asp?selcat=author_name&keyword=dhaval+bathia \
*http://www.dnaindia.com/speakup/report_motivational-tips-for-a-competitive-edge_1334901
*http://www.amazon.com/Vedic-Mathematics-Made-Dhaval-Bathia/dp/8179924076

பகுப்பு:1983 பிறப்புகள்
பகுப்பு:வாழும் மக்கள்
கெம்பெ கவுடா

**இரிய கெம்பெ கவுடா ** (*Hiriya Kempe Gowda*)  விஜயநகரப் பேரரசின் கீழ் ஆண்ட நிலக்கிழார் ஆவார். தற்போது கர்நாடக மாநிலத்தின் தலைநகராக விளங்கும்  பெங்களூரு நகரத்தை நிறுவியவராக இவர் கருதப்படுகிறார்.

கெம்பெ கவுடா அவரது காலத்தில் வாழ்ந்த குறுநில மன்னர்களில் நன்கு படித்தவராகவும் திறன்மிக்கவராகவும் விளங்கினார். கெம்பெநஞ்ச கவுடாவை அடுத்து பதவியேற்ற கெம்பெ கவுடாவின் வாரிசுகள் யெலயங்கா பிரபுக்கள் என அழைக்கப்பட்டனர். யெலயங்காவிலிருந்து இடம்பெயர்ந்து தற்போதைய பெங்களூரை வடிவமைத்து அங்கு குடியேறினர். பெங்களூரைச் சுற்றிலும் கோவில்களையும் ஏரிகளையும் அமைத்ததற்காக அறியப்படுகிறார். பெரும் சமூக சீர்திருத்தவாதியாகவும் விளங்கினார்.

## மேற்சான்றுகள்


பகுப்பு:பெங்களூர்
பகுப்பு:கர்நாடக நபர்கள்
பகுப்பு:1510 பிறப்புகள்
பகுப்பு:1569 இறப்புகள்
பகுப்பு:1570 இறப்புகள்
செவர்ன் ஆறு

**செவர்ன் ஆறு** (*River Severn*, வேல்சு: *Afon Hafren*, இலத்தீன்: *Sabrina*) ஐக்கிய இராச்சியத்தின், மிகவும் நீளமான ஆறாகும்.  தொலைவிற்கு ஓடுகின்ற இந்த ஆறு பெரிய பிரித்தானியா மற்றும் அயர்லாந்து இணைந்த நிலப்பரப்பில் ஷானன் ஆற்றிற்கு அடுத்த மிக நீளமான ஆறாக விளங்குகிறது. நடுவண் வேல்சின் காம்பிரியன் மலைகளில் போவைசின் செரெடிகான்  அருகிலிருந்து  உயரத்தில் உருவாகிறது. இது இசுராப்சையர், வொர்செஸ்டர்சையர் மற்றும் குளோசெஸ்டர்சையர் கௌன்டிகள் வழியாகப் பாய்கிறது. இதன் கரையில் இசுரூசுபரி, வொர்ஸ்டர், குளோசெஸ்டர் ஆகிய ஊர்கள் உள்ளன.

## மேற்சான்றுகள்

## வெளி இணைப்புகள்

*Severn Estuary Partnership 
*Portishead and Bristol Lifeboat 
*  ITV Local footage ITV's Keith Wilkinson (reporter) and Jennifer Binns canoeing the Severn
*Woodend, a hamlet washed away by the River Severn
*Canal & River Trust official site

பகுப்பு:இங்கிலாந்தின் ஆறுகள்
ஏகாட்டூர்

**ஏகாட்டூர்** (ஆங்கிலம் :Egattur ) இந்தியாவின் தமிழ்நாடு மாநிலத்தில் அமைந்துள்ள திருவள்ளூர் மாவட்டத்தில் இருக்கும் ஓர் ஊர் ஆகும். 

## மேற்கோள்கள்
 

﻿

பகுப்பு:திருவள்ளூர் மாவட்டத்திலுள்ள ஊர்களும் நகரங்களும்
தர்ப்பூசணி

**தர்ப்பூசணி** அல்லது **வத்தகை** (*Watermelon*, ***Citrullus lanatus***) ஆப்பிரிக்காவை பூர்வீகமாகக் கொண்ட பூக்கும் தாவரமாகும். இதன் பழம் **தர்ப்பூசணிப் பழம்**, **வத்தகப்பழம்**, **கோசாப் பழம்,  தர்பூசணி, தண்ணீர்ப் பழம், குமட்டி பழம்**, தண்ணீர்ப்பூசணி, தரைப்பூசணி எனவும் அழைக்கப்படும். இது வெளிப்புறத் தோல் பகுதி பச்சை, மஞ்சள், சிலவேளை வெள்ளையாகவும், அதன் உட்புறம் சாறாகவும் இனிப்பான சதைப்பகுதியைக் கொண்டு, சிவப்பிலிருந்து மென்சிவப்பாகவும் சிலவேளை மஞ்சளாகவும், பழுக்காதபோது பச்சையாகவும் காணப்படும்.

## உற்பத்தி
ஐக்கிய நாடுகளின் உணவு மற்றும் வேளாண்மை அமைப்பு தகவலின்படி, 2010 இல் தர்ப்பூசணி உச்ச உற்பத்தியாளர்கள் (டன் அளவில் தரப்பட்டுள்ளது):

## ஊட்டச்சத்து
தர்ப்பூசணி ஏனைய பல பழங்கள் போன்று இது உயிர்ச்சத்து சியைக் கொண்டுள்ளது.

## உசாத்துணை

## வெளியிணைப்புகள்
* North Carolina State University: Watermelon breeding
* Growing watermelons in the home garden
* Blomberg, Marina (June 10, 2004). "In Season: Savory Summer Fruits."  *The Gainesville Sun*. Retrieved Jul. 17, 2005.
* "An African Native of World Popularity." *Texas A&M University Aggie Horticulture website*. Retrieved Jul. 17, 2005.
* Blomberg, Marina (June 10, 2004). "In Season: Savory Summer Fruits."  *The Gainesville Sun*. Retrieved Jul. 17, 2005.
* "Charles Fredric Andrus: Watermelon Breeder." *Cucurbit Breeding Horticultural Science*. Retrieved Jul. 17, 2005.
* "Crop Production: Icebox Watermelons." *Washington State University Vancouver Research and Extension Unit website*. Retrieved Jul. 17, 2005.
* Hamish, Robertson. "Citrullus lanatus (Watermelon, Tsamma)."  *Museums Online South Africa*. Retrieved Mar. 15, 2005.
* Motes, J.E.; Damicone, John; Roberts, Warren; Duthie, Jim; Edelson, Jonathan. "Watermelon Production."  *Oklahoma Cooperative Extension Service*. Retrieved Jul. 17, 2005.
* Parsons, Jerry, Ph.D. (June 5, 2002). "Gardening Column: Watermelons." *Texas Cooperative Extension of the Texas A&M University System*. Jul. 17, 2005.
* "Redneck Olympics."  *ISKRA television*. Retrieved Jul. 17, 2005.
* Shosteck, Robert (1974). *Flowers and Plants: An International Lexicon with Biographical Notes*. Quadrangle/The New York Times Book Co.: New York.
* "Watermelon."  *The George Mateljan Foundation for The World's Healthiest Foods*. Retrieved Jul. 28, 2005.
* "Watermelon Production and Consumption Demographics." 
* "Watermelon History."  *National Watermelon Promotion Board website*. Retrieved Jul. 17, 2005.
* Wolford, Ron and Banks, Drusilla. "Watch Your Garden Grow: Watermelon." *University of Illinois Extension*. Retrieved Jul. 17, 2005.

பகுப்பு:பழ மரங்கள்
பகுப்பு:தமிழ்நாட்டின் தாவரங்கள்
இளையான்குடி புதூர்

**இளையான்குடி புதூர்** என்பது சிவகங்கை மாவட்டம் இளையான்குடி வட்டத்தில் அமைந்திருக்கும் ஒரு சிறிய ஊர். இந்த ஊர் காரைக்குடி - இளையான்குடி மாநில நெடுஞ்சாலையில் அமைந்துள்ளது. இந்த ஊரில் அரபிப் பள்ளியும் இசுலாமிய வழிபாட்டுத் தலமான மசூதிகளும் அமைந்துள்ளன.

பின்வரும் கல்வி நிறுவனங்களும் அமைந்துள்ளன: 

*புதூர் அரசு ஆண்கள் தொடக்கப்பள்ளி 
*புதூர் அரசு பெண்கள் தொடக்கப்பள்ளி 
*ஹாஜி கே கே இபுராஹீம் அலி மேல்நிலைப்பள்ளி

ஹாஜி கே கே இபுராஹீம் அலி மேல்நிலைப்பள்ளியில் சுற்று வட்டாரத்தை சேர்ந்த சுமார் 25 கிராமங்களைச் சேர்ந்த 1000 மாணவர்கள் பயனடைகின்றனர்.

## மேற்கோள்கள்

பகுப்பு:சிவகங்கை மாவட்டத்திலுள்ள கிராமங்கள்
கிசன்கங்கா நீர் மின் திட்டம்

**கிசன்கங்கா நீர்மின் திட்டம்** என்பது இந்திய அரசால் சம்மு காசுமீர் மாநிரத்தில் கட்டப்பட இருக்கும் நீர் மின் நிலையம் பற்றியது. இந்த திட்டத்தின் படி, ஜீலம் ஆற்றின் கிளை ஆறான ”கிசன்கங்கா”வின் குறுக்கே அணை கட்டப்பட்டு, இவ்வாற்று நீர் 'போனார் மத்மதி நல்லா' என்ற இன்னொரு கிளையாற்றிற்கு திருப்பி விடப்படும். இங்கு 330 மெகாவாட் மின்சாரம் உருவாக்கும் நீர் மின் நிலையம் கட்டப்படும். இதற்கான கட்டுமானப் பணி 2007ம் ஆண்டு தொடங்கப்பட்டது. ஆனால், இப்படி ஆற்று நீரை திருப்பி விட்டால் தங்களது நீர் ஆதாரம் பாதிக்கப்படும் என்றும் மேலும் இது 'சிந்து நதிநீர் ஒப்பந்தத்தினை மீறும் செயல் என்றும் பாக்கித்தான் அரசு இத்திட்டத்திற்கு எதிர்ப்பு தெரிவித்தது. இவ்வழக்கு நிரந்தர நடுவர் நீதிமன்றத்திற்கு 2011 இல் பாக்கித்தான் அரசால் எடுத்துச்செல்லப்பட்டது. இந்நீதிமன்றத்தின் இடைக்காலத் தீர்ப்பு 2013ல் வழங்கப்பட்டது. இத்தீர்ப்பின்படி, இந்திய அரசு ஆற்று நீரை திருப்பிவிட்டுக்கொள்ளலாம், ஆனால் அணையின் கீழ் தங்கும் வண்டல் படிவுகளை அகற்ற 'கீழெடுக்கும்' (Drawdown) தொழில்நுட்பத்தை பயன்படுத்தக் கூடாது. மேலும், 2013 டிசம்பர் மாதம் 20ம் தேதி பன்னாட்டு நடுவர் நீதிமன்றம் இறுதி தீர்ப்பை வழங்கியது. இத்தீர்ப்பின்படி, சிந்து நதிநீர் பங்கீட்டு ஒப்பந்தத்தின் கீழ் கிசன்கங்கா நதிநீரை செலவுசெய்யாமல் நீரோட்டத்தை மட்டும் திருப்பிவிட்டு புனல்மின்சாரம் தயாரிக்கும் உரிமை இந்தியாவுக்கு உண்டு. அதோடு, இந்தியா, வினாடிக்கு 9 சதுரமீட்டர் நீரோட்டத்தை எப்போதும் விடவேண்டும். மேலும், கீழ் தங்கும் வண்டல் படிவுகளை அகற்ற 'கீழெடுக்கும்' (Drawdown) தொழில்நுட்பத்தை இந்தியா பயன்படுத்தக் கூடாது.

இந்தியப் பிரதமர் நரேந்திர மோடி, 19 மே 2018 அன்று கிசன்கங்கா நீர் மின் திட்டத்தை முறைப்படி துவக்கி வைத்து நாட்டிற்கு அர்ப்பணித்தார்.

## மேற்கோள்கள்


பகுப்பு:சம்மு காசுமீரிலுள்ள நீர் மின் நிலையங்கள்
பகுப்பு:ஜம்மு காஷ்மீர் அணைகள்
டைன் ஆற்றங்கரை நியூகாசில்

**டைன் ஆற்றங்கரை நியூகாசில் ** (*Newcastle upon Tyne*, , *நியூகாசில் அப்பான் டைன்*, சுருக்கமாக **நியூகாசில்**)   வடகிழக்கு இங்கிலாந்தின் *டைனும் வியரும்* கௌன்ட்டியில் அமைந்துள்ள நகரமும் பெருநகர் பரோவும் ஆகும்.  வரலாற்றின்படி1974ஆம் ஆண்டுவரை இது நார்தம்பர்லாந்து கௌன்ட்டியின் அங்கமாக இருந்தது. டைன் ஆற்றின் வடகரையில் வடகடலிலிருந்து   தொலைவில் உள்ளது. முன்பு உரோமைப் பேரரசின் குடியிருப்பாக இருந்த *பொன்சு ஏலியசு* என்றவிடத்திலேயே இந்நகரம் வளர்ந்துள்ளது. இங்கு இங்கிலாந்தைக் கையகப்படுத்திய நோர்மாந்திய பிரபு வில்லியத்தின் (பின்னர் இங்கிலாந்தின் முதலாம் வில்லியம்) மகன் குர்தோசு இங்கு கட்டிய *புதிய கோட்டை*யை ஒட்டி  இந்நகரத்தின் பெயர் அமைந்தது. கம்பளி  வணிகத்தில் முதன்மையான மையமாக விளங்கிய இந்நகரம் பின்னாளில் பெரும் சுரங்கத் தொழில் நகரமாக மாறியது. இங்குள்ள துறைமுகம் 16வது நூற்றாண்டில் கட்டப்பட்டது;அதனுடன் கப்பல் கட்டும் தொழிற்கூடங்களும் டைன் ஆற்றின் போக்கோடு கட்டமைக்கப்பட்டன. உலகின் பெரிய கப்பல் கட்டும் மற்றும் கப்பல் சரிபார்ப்புத் தொழில் மையமாக விளங்கியது. தற்போது இவற்றில் பல முடங்கி மூடப்பட்டு விட்டன. இன்றைய காலத்திற்கேற்ப நிறுவன தலைமையகங்கள், கல்வி மற்றும் எண்ணிம தொழினுட்ப மையம், சில்லறை வணிகம், சுற்றுலா மற்றும் பண்பாட்டு மையங்கள் என புதிய சேவைத்துறை தொழில்கள் தழைக்கின்றன.

நியூகாசில் பிரவுன் ஏல் எனப்படும் மதுவகையும் டைன் பாலமும் இந்நகரை அடையாளப்படுத்துகின்றன. இங்கிலீஷ் பிரீமியர் லீக்கில் நியூகாசில் யுனைடெட் காற்பந்துக் கழகமும் இந்நகரை அடையாளப்படுத்துகிறது. உலகின் மிகவும் புகழ்பெற்ற அரை மராத்தன், *கிரேட் நார்த் இரன்* 1981இல் தொடங்கப்பட்டதிலிருந்து இங்குதான் நடத்தப்படுகிறது.

இப்பகுதி மக்கள் *ஜியோர்டி* என்ற விளிப்பெயரால் அறியப்படுகின்றனர்.

## மேற்சான்றுகள்

## வெளி இணைப்புகள்

* City of Newcastle upon Tyne website (Newcastle City Council)
* BBC Tyne BBC Local website

பகுப்பு:இங்கிலாந்தின் நகரங்கள்
வள்ளி மக்கள் முன்னேற்ற முன்னணி

**வள்ளி மக்கள் முன்னேற்ற முன்னணி** குறவன், மலைக்குறவன் சமுதாயத்திற்காகவும், அவர்களின் முன்னேற்றத்திற்காவும் பாடுபட ஆரம்பிக்கப்பட்டது. இந்தக்கட்சி தமிழ்நாடு மலைக்குறவன் மகாஜன சங்கத்தின் அமைப்பை கலைத்து விட்டு அரசியல் அமைப்பாக மாற்றம் செய்யப்பட்டது.

இந்தக்கட்சியின் தலைவராக பொள்ளாச்சி தங்கராசுவும், பொதுச் செயலாளராக திருச்சி வெங்கடேஸ்வரனும் செயல்படுகிறார்கள். இந்தக்கட்சியின் தலைமை அலுவலகம் திருச்சிராப்பள்ளியில் உள்ளது. இந்தக்கட்சியின் கொடி பச்சை வண்ணத்தில் வில் அம்பு பொறிக்கப்பட்ட வடிவத்தில் உள்ளது.

### வரலாறு
வள்ளி மக்கள் முன்னேற்ற முன்னணி என்கிற இந்தக் கட்சி உருவாகுவதற்கு முன் 1975ஆம் ஆண்டு தமிழ்நாடு மலைக்குறவன் மகாஜன சங்கம் என பெயரிடப்பட்டு திருச்சியை தலைமை இடமாக வைத்து செயல்பட்டு வந்தது. அப்பொழுது மாநிலத் தலைவராக திருச்சி என். சங்கிலியப்பன், மாநில பொது செயலாளராக மதுரை சி. சின்னசாமி, நிர்வாகத் தலைவராக திருச்சி எம்.செல்லையா ஆகியோர் நியமனம் செய்யப்பட்டார்கள்.

சமுதாய அமைப்பாகச் செயல்பட்டுப் போராடுவதால் கோரிக்கைகளை அரசுக்கு சரியான முறையில் எடுத்துச் செல்லப்பட முடியவில்லை. இதனால் இந்த மக்களுக்குச் சலுகைகளைப் பெற்றுத் தர முடியவில்லை எனவும் அரசியல் அமைப்பாக மாறி விட்டால் தங்களுக்கு சலுகைகளை பெற்று விடலாம் எனவும் முடிவு எடுத்து இந்த சங்கத்தைக் கலைத்து விட்டு வள்ளி மக்கள் முன்னேற்ற முன்னணி என்ற கட்சியினைத் தொடங்கினர்.
  
### கோரிக்கை
இந்திய அரசாங்கம் சாதி பிரிவின் அடிப்படையில் இந்த இனத்தின் மலைக்குறவன், மலைவேடன் போன்ற ஒரு சில பிரிவுகளை பழங்குடியினர் பட்டியலிலும் மற்ற பிரிவினரான குறவன், உப்புக்குறவன், தப்பக்குறவன், இஞ்சிக்குறவன், குறசெட்டி என 27 பிரிவுகளில் உள்ளோரை சீர்மரபினர் பட்டியலிலும் பிரித்துள்ளது.. இந்த மக்கள் ஒரே சாதியின் பெயர்களில் வசித்து வந்தாலும் பல பிரிவுகளில் பிரிக்கப்பட்டதால் அரசாங்க சலுகைகளை இவர்களால் பெற முடியவில்லை. சலுகைகளை பெறுவதற்கு இவர்கள் அனைவருக்கும் மலைக்குறவன் என்ற சாதி சான்றிதழ் கொடுக்கப்பட வேண்டும் என்பதே இவர்களின் நீண்ட கால கோரிக்கை. குறவன் சமுதாயத்தைப் பழங்குடிப் பட்டியலில் சேர்க்க இந்தக்கட்சி பாடுபடும் எனத் தெரிவித்தது.

## மேற்கோள்கள்

பகுப்பு:தமிழக அரசியல் கட்சிகள்
பகுப்பு:தமிழக சாதிக் கட்சிகள்
தேன் (தாவரம்)

**தேன் பழம்** (*Muntingia calabura*, ஆங்கிலம்:*Jamaican cherry*, *Panama berry*, *Singapore cherry*, *Bajelly tree*, *Strawberry tree*) என்பது *முன்டிங்கியா* இன பூக்கும் தாவரம் ஆகும். இதன் தாயகமாக தென் மெக்சிக்கோ, கரீபியன், மத்திய அமெரிக்கா, மேற்கு தென் அமெரிக்கா, பெரு, பொலிவியா ஆகிய நாடுகள் காணப்படுகின்றன. இலங்கை பேச்சு வழக்கில் இது "**ஜேம் பழம்**" என அழைக்கப்படுகின்றது.

இது ஒரு 7-12 மீட்டர் உயரமுடைய கிளைகளைக் கொண்ட சிறிய மரம். இதன் இலை 2.5–15 செ.மீ. நீளமும் 1–6.5 செ.மீ அகலமும் உடையது. இதன் பூ சிறியதாகவும் வெள்ளை நிறத்துடன் காணப்படும். இது 1–1.5 செ.மீ சிவப்பு, இள மஞ்சள் பழங்களை விளைவிக்கின்றது. இதன் பழங்கள் உண்ணத்தக்கதும், இனிப்பான சாற்றைக் கொண்டுள்ளது. இதனுள் மிகச்சிறிய (0.5 மி.மி) மஞ்சல் நிற விதைகள் அதிகமாகக் காணப்படும்.

## உசாத்துணை

## வெளி இணைப்புகள்
*Germplasm Resources Information Network: ''Muntingia calabura''
*USDA Plants Profile: ''Muntingia calabura''
*Aratiles
*Jamaican Cherry Tree 
*Pacific Island Ecosystems: ''Muntingia calabura''
*Claude Lévi-Strauss: The use of wild plants in tropical South America

பகுப்பு:பழ மரங்கள்
பகுப்பு:தமிழ்நாட்டின் தாவரங்கள்
ஏரி மாவட்டம்

**ஏரி மாவட்டம்** (*Lake District* அல்லது  *The Lakes* அல்லது *Lakeland*)  வடகிழக்கு இங்கிலாந்தில் உள்ள ஓர் மலைப்பாங்கான மண்டலம். புகழ்பெற்ற சுற்றுலாத் தலமாக விளங்கும் இப்பகுதி இங்குள்ள ஏரிகள், காடுகள், மலைகள் (*ஃபெல்கள்*) ஆகியவற்றிற்கு மட்டுமல்லாது 19வது நூற்றாண்டின் துவக்க காலத்தில் இங்கு வாழ்ந்திருந்த *ஏரி கவிஞர்கள்* என அறியப்படும்  வில்லியம் வேர்ட்ஸ்வொர்த் போன்றோரின் கவிதைகளுக்காகவும் எழுத்துக்களுக்காகவும் புகழ்பெற்றுள்ளது.

இப்பகுதி தேசியப் பூங்காவாக மே 9, 1951இல் அறிவிக்கப்பட்டது. இங்கிலாந்தில் பீக் மாவட்டத்தை அடுத்து தேசியப் பூங்காவாக அறிவிக்கப்பட்டது இதுவே ஆகும். ஐக்கிய இராச்சியத்தில் மிகவும் கூடுதலான சுற்றுலாப் பயணிகள் வருகை தரும் தேசியப் பூங்காவாக இது உள்ளது.ஆண்டுக்கு 15.8 மில்லியன் வருகைகளும் ஆண்டுக்கு நாள் வருகையாளர்கள்  23 மில்லியனாகவும் உள்ளது.

இங்கிலாந்திலேயே மிக உயர்ந்த சிகரமாகிய இசுகாஃபெல் பைக் இங்குதான் உள்ளது. இங்கிலாந்தின் மிக ஆழமான ஏரியான வெஸ்ட் வாட்டரும் மிக நீளமான ஏரியான வின்டர்மெரியும் இந்த தேசியப் பூங்காவில்தான் உள்ளது.

## சான்றுகோள்கள்


## மேல் தகவல்களுக்கு
*Hollingsworth, S. 'The Geology of the Lake District: a review', *Proc. Geologists Assoc.*, 65 (Part 4) 1954
*Moseley, F. *Geology of the Lake District*, Yorkshire Geologic
## வெளி இணைப்புகள்

*Lake District Sports 
*Cumbria Tourist Board
*Lake District Walks 
*Lake District National Park Authority
*Friends of the Lake District

பகுப்பு:இங்கிலாந்தின் புவியியல்
பகுப்பு:தேசியப் பூங்காக்கள்
சிவசேத்திரக் கோவை வெண்பா

**சிவசேத்திரக் கோவை வெண்பா** என்னும் நூல் 16 ஆம் நூற்றாண்டில் வாழ்ந்த குரு நமசிவாயர் என்பவரால் எழுதப்பட்டது. 

விருத்தாச்சல புராணம் 1908 ஆம் ஆண்டுப் பதிப்பில் “சிதம்பரத்தில் தெய்வீகமுற்று விளங்கிய ஒரு நமசிவாய தேவ சுவாமிகள் அருளிச் செய்த சிவக்ஷேத்திரக் கோவைத் திருவெண்பா” என்னும் குறிப்பு உள்ளது கொண்டு இந்த முடிவு மேற்கொள்ளப்பட்டுள்ளது. குரு நமசிவாயரின் ஆசிரியர் ‘ஓம் நமசிவாய குரு’. இவரது பெயர் இந்த நூலின் ஆறாம் பாடலில் வருகிறது. இதனால் இந்த நூல் செய்தவர் குரு நமசிவாயரே என்பது உறுதியாகிறது. 

இதில் என்பது வெண்பாக்கள் உள்ளன. இவை திருமுது குன்றம் சிவபெருமானைப் போற்றுகின்றன.

## சில பாடல்கள்

(பொருள்நோக்கில் பிரித்துத் தரப்பட்டுள்ளன) 

நீற்றை அணிந்து நினைந்துருகி நெஞ்சமே
போற்று செழுந்திருவின் பூமானும் – காற்றும்
கலைக்கிழத்திக் கோனும் கருதரிய கொல
மலைக்கிழத்தி கோமான் வரும்.

மன் அருணையோ நமசிவாய குருராயன் அது
பொன் அடியில் என்னைப் பொருத்துவாய் – துன்னும் மலர்ப்
பாதா, மலைக்கிழத்தி பாகா, பரமசிவ
நாதா, பழமலை வாணா.

விருப்பாய் முதுகுன்றின் மெய் ப்துமை கேளீர்
நெருப்பா மலையொன்று நிற்கும் – பொருப்பில் ஒரு
பச்சைப் கொடியும் படரும் அதனருகே
உச்சிக்கே ஆறும் ஓடும். 

## கருவிநூல்
*மு. அருணாசலம், தமிழ் இலக்கிய வரலாறு, பதினாறாம் நூற்றாண்டு, மூன்றாம் பாகம், பதிப்பு 2005
## அடிக்குறிப்பு

பகுப்பு:16 ஆம் நூற்றாண்டுத் தமிழ் நூல்கள்
பகுப்பு:சைவத் தமிழ் இலக்கியம்
பகுப்பு:வெண்பா
பகுப்பு:கோவை (இலக்கியம்)
கானல் நீர்

**கானல் நீர்** என்பது வெப்பமான காலநிலைகளில் பாலைவனங்களிலும், நேரான தார்ப் பாதைகள் போன்றவற்றில் நீர்த்தடாகம் போன்று தோற்றமளிக்கும் தோற்றப்பாடு ஆகும்.  இது வளியில் ஒளியின் ஒளிமுறிவு (ஒளிவிலகல்) மற்றும் முழு அகத் தெறிப்பு நிகழ்ந்து வானின் எதிரொளிப்பால் தோன்றும் ஒரு மாயத்தோற்றம் ஆகும். கோடைக் காலங்களில் மிகுந்த வெப்பங் காரணமாகத் தரையை ஒட்டிய வளிப்படை சூடடைகின்றது இதனால் இப்பகுதியல் உள்ள வளிப்பட்டை அடர்த்தி குறைந்து காணப்படும். இந்த நிலமட்டத்திற்கு மேல் உள்ள வளிப்படையின் வெப்பநிலை குறைவடைந்து இருப்பதால் வெவ்வேறு விரிவு நிலையில் வளி காணப்படுகின்றது. இதன் காரணமாக வெவ்வேறு ஊடகம் போல் செயற்படுகின்றது. இதில் ஒளி ஊடுருவும்போது முழு அகத்தெறிப்பு நிகழுவதால் ஒளி முறிவடைந்து போலித் தோற்றப்பாடு நிகழுகின்றது.
## மேற்கோள்கள்

பகுப்பு:ஒளியியல் தோற்றப்பாடுகள்
சிவாட்டகம்

**சிவாட்டகம்** என்னும் நூல் 16 ஆம் நூற்றாண்டில் அரசனாகவும், புலவராகவும் விளங்கிய அதிவீரராம பாண்டியர் என்பவரால் இயற்றப்பட்ட காசி காண்டம் என்னும் நூலில் வரும் ஒரு பகுதி. இது பல்வேறு சிறப்பு கருதித் தனி நூலாக அச்சிட்டு வெளிவந்துள்ளது. எட்டுப் பாடல்களைக் கொண்ட நூல் 'அட்டகம்' எனப்படும். சிவபெருமானைப் போற்றும் பாடல்கள் எட்டு கொண்டிருப்பதால் இதனைச் சிவாட்டகம் என்றனர். இந்த எட்டுப் பாடல்களைப் போற்றி வணங்கினால் பிள்ளைப்பேறு கிட்டும் என நம்பினர். 

இதில் உள்ள பாடல்களில் ஒன்று (எடுத்துக்காட்டு) 

அரு உருவாய், ஏகமாய்க், குணம் குறிகள் எவையும் இன்றி, அவசம் ஆகி
நிருமலமாய், எவ்வுயிர்க்கும் உயிராகிச், சுடரொளியாய் நித்தம் ஆகி
கருது அரிய ஆனந்தக் கடல் ஆகி மெய்ஞ்ஞானக் கனியாய் நின்ற
வரத நினது அடிக் கமலம் மனத்து இருத்திக், கொழுமலர் தூய் வழுத்தல் செய்வாம்.    

## கருவிநூல்
*மு. அருணாசலம், தமிழ் இலக்கிய வரலாறு, பதினாறாம் நூற்றாண்டு, முதல் பாகம் & மூன்றாம் பாகம், பதிப்பு 2005
## அடிக்குறிப்பு

பகுப்பு:16 ஆம் நூற்றாண்டுத் தமிழ் நூல்கள்
பகுப்பு:சைவ சமய நூல்கள்
பெருங்கணினி

**பெருமுகக் கணிப்பொறி** அல்லது **பெருங்கணினி** (Mainframe computer) என்பது கணக்கெடுப்புகள், தொழில் மற்றும் நுகர்வோர் புள்ளி விபரங்கள்,நிறுவன வளம் திட்டமிடல், பரிவர்த்தனை செயல்பாடுகள் போன்ற பல அதிக அளவிலான தகவல்களை செயல்படுத்துவதற்கும், தொழில் நிறுவனங்கள் மற்றும் அரசு நிறுவனங்களில் அதி முக்கியமான மென் பயன்பாடுகளை செயல்படுத்துவதற்கு மற்றும் பராமரிப்பதற்கும் உதவும் பெரிய வகை கணினி ஆகும். முதலில் ஆதி கணினிகளின் மையச் செயற்பகுதி (central processing unit) மற்றும் நினைவகங்கள் வைக்கப்பட்டிருக்கும் பெரிய அறைகள் இப்பெயரால் அழைக்கப்பட்டன. பின்னர் இப்பெயர் உயர் தர வணிக இயந்திரங்களிலிருந்து சாதாரண ஆற்றல் குறைந்த இயந்திரங்களை வேறுபடுத்துவதற்கு பயன்படுத்தபட்டது.
பெரிய அளவிலான கணினி கட்டமைப்புகள் 1960களில் நிறுவப்பட்டிருந்த போதிலும், அவை வளர்ந்து கொண்டேதான் இருக்கின்றன.
## விரிவுரை
நவீன பெருங்கணினி வடிவமைப்பு பொதுவாக ஒரு பணி கணக்கீட்டு வேகத்தை (MIPS rate or FLOPS) விட பின்வரும் காரணிகளால் வரையறுக்கப்படுகிறது
:* மிகுதியான உள்ளமைப்பு பொறியியல் மற்றும் அதனால் கிடைக்கும் அதி நம்பகத்தன்மை மற்றும் பாதுகாப்பு
:* விரிவான உள்ளீடு-வெளியீடு வசதிகள்
:* பழைய மென்பொருளுடன் மிகக்கச்சிதமான பின்னோக்கிய இணக்கம் 
:* மகத்தான செயலாக்கத்திற்கான உயர்  வன்பொருள் மற்றும் கணணி பயன்பாட்டு (Computational Utilization) விகிதங்கள்

இவற்றின் உயர் நிலைப்பு தன்மை மற்றும் நம்பகத்தன்மை, இந்த இயந்திரங்களை நெடு நேரம் தடையில்லாமல் இயங்குவதற்கு வழிவகை செய்துள்ளது

மென்பொருள் மேம்பாடுகள் செய்வதற்கு வழக்கமாக இயக்குதளத்தையோ அல்லது அதன் பகுதிகளையோ நிர்மாணிக்க வேண்டி வரும். வேலைப்பளு பகிர்தலுக்கு துணை செய்யும் 'ஐபிஎம்'மின் Z/இத (Z/OS) மற்றும் இணை சிக்கலமைப்பு(Parallel Sysplex), அல்லது 'யுனிஸிஸ்'(Unisys)சின் எக்ஸ்பிசில் (XPCL) போன்ற மெய் நிகராக்கும் வசதிகள் மூலமாக மட்டுமே இச்செயலை சீர்குலைவில்லாமல் செய்ய இயலும். பெருங்கணினிகள் குறிப்பாக செயல்படா நேரம் விலையுயர்ந்ததாகவும் பேரழிவை விளைவிப்பதாகவும் உள்ள மென் பயன்பாடுகளில் பயன்படுத்தப்படுவதால் அதிக கிடைக்கும் தன்மையுடதாக (availability) இருக்கின்றன. அவற்றின் நெடுங்கால பயன்பாட்டிற்கு இது ஒரு முக்கியக் காரணம் ஆகும். நம்பகத்தன்மை (Reliability),கிடைக்கும் தன்மை மற்றும் சரிபார்க்க இயலும் தன்மை (serviceability) (நகிச-RAS) ஆகியவை பெருங்கணினியை வரையருக்கும் பண்புகளாக உள்ளன.
## உசாத்துணை

## வெளி இணைப்புகள்

* IBM eServer zSeries mainframe servers
* Univac 9400, a mainframe from the 1960s, still in use in a German computer museum
* Lectures in the History of Computing: Mainframes
* Articles and Tutorials at Mainframes360.com: Mainframes
* Mainframe Tutorials and Forum at mainframewizard.com: Mainframes

பகுப்பு:கணினி வகைகள்
திருத்தொண்டர் புராண சாரம்

**திருத்தொண்டர் புராண சாரம்** என்னும் நூல் 14-ஆம் நூற்றாண்டு நூல். அதன் ஆசிரியர் உமாபதி சிவாசாரியார். சேக்கிழார் எழுதிய திருத்தொண்டர் புராணத்தில் உள்ள 63 நாயன்மார்களுக்கும் ஒவ்வொருவருக்கும் ஒவ்வொரு பாடல் என்ற முறையில் 63 பாடல்களும், அப்பருக்கும், சம்பந்தருக்கும் கூடுதலாக இரண்டு பாடல்களும், மற்றும் பாயிரப் பாடல்களும் சேர்த்து மொத்தம் 83 பாடல்களைக் கொண்டது இந்த நூல். மேலும் புராணப்பாடல் தொகை, தனியடியார். தொகையடியார், இனம் முதலான பாகுபாடுகளும் இந்த நூலில் அமைந்துள்ளன.

## கருவிநூல்
*மு. அருணாசலம், தமிழ் இலக்கிய வரலாறு, பதினான்காம் நூற்றாண்டு, பதிப்பு 2005

பகுப்பு:14 ஆம் நூற்றாண்டுத் தமிழ் நூல்கள்
பகுப்பு:சைவத் தமிழ் இலக்கியம்
சேக்கிழார் புராணம்

**[[சேக்கிழார்]] புராணம்** என்னும் நூல் 14 ஆம் நூற்றாண்டில் தோன்றியது. திருத்தொண்டர் வரலாறு என்பது இந்த நூலின் மற்றொரு பெயர். உமாபதி சிவாசாரியார் என்பவர் இதனை எழுதினார். சேக்கிழார் 63 நாயன்மார்கள் வரலாற்றைத் திருத்தொண்டர் புராணம் என்னும் பெயரில் நூலாகச் செய்தவர். சேக்கிழாரின் வரலாற்றை அறிய உதவும் நூல் இஃது ஒன்றே. இது சைவ உலகில் பெரிதும் பரவி நன்கு போற்றப்பட்டு வந்தது.

இந்த நூலில் 103 பாடல்கள் உள்ளன. அனபாய சோழன் சமண நூலில் மூழ்கிக் கிடந்தான். அதனை மாற்றச் சேக்கிழார் இந்த நூலைச் செய்தார் என்று ‘பெரிய புராணம்’ நூலின் வரலாற்றைச் சேக்கிழார் புராணம் விளக்குகிறது. 
## கருவிநூல்
*மு. அருணாசலம், தமிழ் இலக்கிய வரலாறு, பதினான்காம் நூற்றாண்டு, பதிப்பு 2005
## வெளி இணைப்புகள்

பகுப்பு:14 ஆம் நூற்றாண்டுத் தமிழ் நூல்கள்
பகுப்பு:சைவத் தமிழ் இலக்கியம்
தமிழ்நாடு மாநிலக் கூட்டுறவு தேர்தல் ஆணையம்

**தமிழ்நாடு மாநில கூட்டுறவுச் சஙகங்களின் தேர்தல் ஆணையம்**, என்பது தமிழ்நாட்டிலுள்ள கூட்டுறவு சங்கங்களுக்கான தேர்தல்களை நடத்துவதற்காக ஏற்படுத்தப்பட்ட ஒரு அமைப்பாகும். இந்த அமைப்பு தமிழ்நாட்டிலுள்ள கூட்டுறவு சங்கங்களுக்கான தேர்தல் சட்டப்படியும், நேர்மையாகவும் நடத்தப்படுவதற்கான பணிகளைச் செயல்படுத்தும். இதன் ஆணையராக  இந்திய ஆட்சிப்பணி அதிகாரி தயானந்த கட்டாரியா நியமிக்கப்பட்டுள்ளார்.
## மேற்கோள்கள்

## வெளி இணைப்பு
* *தமிழ்நாடு மாநிலக் கூட்டுறவு தேர்தல் ஆணையத்தின் இணையதளம்

பகுப்பு:கூட்டுறவு